text: Høring: Hvad bliver fremtiden for DIT regionale tv?
  08 maj 2017 kl. 17.22
  Et stort folkeligt møde er gået i gang i Herning. Emnet er public-service-medier i provinsen. Bl.a. også fremtiden for DIT regionale tv.
  Baggrunden for mødet er, at der ikke er mange mediehuse tilbage, som styres fra det område, de sender fra. Avisfusioner præger en del af markedet.
  TV SYD er et mediehus, som er forankret i den landsdel, som vi betjener. Men bliver det også sådan i fremtiden? Det er spørgsmålet på høringen, hvor bl.a. kulturminister Mette Bock (LA) deltager.
  Store profiler som Simon Kvamm, Esben Bjerre, kulturminister Mette Bock og mange andre deltager.
  Videoen herunder bliver liggende, hvis du ikke fik set høringen. Og i morgen genudsender TV SYD+ høringen kl. 20.55.
  
  